EkBass/fiwiki-20250220-pages-articles huggingface dataset:
Manchester (täsmennyssivu)

Manchester voi tarkoittaa muun muassa seuraavia: *Manchester, kaupunki Englannissa *Manchester-koodaus, tietoliikenteessä käytettävä linjakoodausmenetelmä *Manchester United FC, jalkapalloseura Traffordista *Manchester City FC, jalkapalloseura Manchesterista *Suur-Manchester, metropolikreivikunta Englannissa Manchesterin kaupungin ympärillä *Manchester Phoenix, jääkiekkojoukkue Manchesterissa *Manchester, aavekaupunki Etelä- Dakotassa, Yhdysvalloissa *Manchester, kaupunki New Hampshiressä, Yhdysvalloissa *Manchester tai Manse, Tampereen lempinimi *Manchester Mark I, yksi ensimmäisiä tietokoneita, joissa voitiin tallettaa ohjelma koneen muistiin *manchester, kapeavakoinen vakosametti *Manchester, sukunimenä: **Melissa Manchester (s. 1951), yhdysvaltalainen laulaja-lauluntekijä **William Manchester (1922-2004), yhdysvaltalainen kirjailija ja historioitsija ;Britannian kuninkaallinen laivasto *HMS Manchester (1814), varastolaiva *HMS Manchester (15), Town-luokan kevyt risteilijä *HMS Manchester (D95), Tyypin 42 hävittäjä
Zimmerbergin tunneli

350px|thumb|Näkymä Zürichin Uetlibergiltä kohti kaakkoa: vasemmalla Zürichsee, keskellä Horgenberg ja Zimmerberg, oikealla Sihltal ja Albishorn Zimmerbergin tunneli () on rautatietunneli Sveitsissä, Zürichin ja Zugin välillä, Horgenin kunnassa. Tunneli alittaa Horgenberg-nimisen kukkulan (668 metriä mpy.), mutta se on saanut nimensä läheisen, vähän korkeamman, Zimmerbergin (748 metriä mpy.) mukaan. Tunneli on osa valtiollisen SBB:n rataverkkoa. Tunnelin pituus on 1 984 metriä. Tunneli on otettu käyttöön 1.6.1897 osana Thalwil–Arth- Goldau-yhteyttä. Schienennetz Schweiz, s. 23 Tunneli on yksiaukkoinen ja yksiraiteinen ja se rajoittaa yhdessä Albistunnelin kanssa liikennekapasiteettia Zürichistä Italian suuntaan. Tunneliyhteyden kapasiteettia on suunniteltu parannettavan Zimmerbergin pohjatunnelilla, jonka rakentaminen on puolitiessä. == Lähteet == * * ===Viitteet=== Luokka:Sveitsin rautatietunnelit Luokka:Zürichin kantoni
Cenerin tunneli

Cenerin tunneli (, ) on 1,7-kilometrinen rautatietunneli Etelä-Sveitsissä, Ticinon kantonissa, Bellinzonan ja Luganon välillä. Tunneli alittaa Monte Ceneri -nimisen, 626 metriä korkean kukkulan noin 450 metrin korkeudessa. Bahnprofil Schweiz, s. 68 Tunneli on kaksiaukkoinen: itäisen tunnelin pituus on 1 675 metriä ja läntisen 1 692 metriä. Itäinen tunneli (Monte Ceneri I) on otettu käyttöön 10.4.1882 osana Giubiasco-Lugano-yhteyttä. Läntinen tunneli (Monte Ceneri II) on otettu käyttöön vuonna 1933. Schienennetz Schweiz, s. 19, 151 Tunneli on osa valtiollisen SBB:n rataverkkoa. Tunneliyhteyden kapasiteettia lisätään tekeillä olevalla Cenerin pohjatunnelilla, joka on suunniteltu otettavan käyttöön vuonna 2019. == Lähteet == * * ===Viitteet=== Luokka:Sveitsin rautatietunnelit Luokka:Ticino
Italian asevoimat

Italian asevoimat () koostuvat maavoimista, ilmavoimista, merivoimista ja puolisotilaallisista santarmijoukoista. Ylipäällikkö on Italian presidentti. Vuodesta 2004 lähtien maassa ei ole ollut asevelvollisuutta. == Lähteet == *
Sachiko Fukunaka

Sachiko Fukunaka (; s. 5. huhtikuuta 1946) on japanilainen entinen lentopalloilija ja olympiamitalisti. Hän oli mukana maansa hopeaa voittaneessa joukkueessa Méxicon olympialaisissa 1968. Fukunaka pelasi turnauksessa seitsemän ottelua. == Lähteet == * Fukunakan profiili sports-reference.com -sivustolla Luokka:Japanilaiset lentopalloilijat Luokka:Japanilaiset olympiamitalistit Luokka:Vuonna 1946 syntyneet Luokka:Elävät henkilöt
Neroli

Neroli eli cis-3,7-dimetyyliokta-2,6-dien-1-oli (C10H18O) on monoterpeeneihin kuuluva tyydyttymätön alkoholi. Yhdistettä käytetään hajusteissa, kuten myös sen trans-isomeeria geraniolia. Yhdistettä esiintyy kukkien tuoksuissa ja semiokemikaalina eliöiden viestinnässä. == Esiintyminen luonnossa ja synteettinen valmistus == Nerolia esiintyy geraniolin kanssa monissa eteerisissä öljyissä. Erityisen paljon sitä on Helichrysum angustifolium -kasvissa, neroliöjyssä, jota saadaan pomeranssin kukista, ruusuissa, sitronellassa ja palmarosakasvissa.Charles S. Sell: "Terpenoids", teoksessa Kirk-Othmer Encyclopedia of Chemical Technology, John Wiley & Sons, New York, 2001. Nerolia voidaan valmistaa synteettisesti samalla tavoin myrseenistä tai α-pineenistä. Tällöin tuote on näiden kahden seos, jossa geraniolia on yleensä enemmän. Neroli saadaan erotettua alipainetislauksella. Myös geraniolista on mahdollista valmistaa nerolia. Teollisesti valmistetun geraniolin ja nerolin ja niiden estereiden hinta on 6–12 Yhdysvaltain dollaria kilogrammalta. == Reaktioita == Nerolin reaktiot ovat hyvin samankaltaisia kuin geraniolillakin. Se esimerkiksi syklisoituu hapon läsnä ollessa terpineoliksi, mutta cis- konformaatiosta johtuen reaktio tapahtuu sillä yhdeksän kertaa nopeammin kuin geraniolilla. Yhdisteestä voidaan valmistaa myös sitronellolia sekä sen hapetustuotetta sitronellaalia. Hapetettaessa nerolia saadaan sitraalia. == Käyttö == Nerolilla on sitruunainen tuoksu, joka muistuttaa geraniolin tuoksua, mutta sitä kuvataan myös geraniolin tuoksua raikkaammaksi ja hienostuneemmaksi. Yhdistettä ja sen estereitä käytetään hajusteteollisuudessa yhdessä geraniolin kanssa ja kukka-asetelmissa. Siitä valmistetaan myös muita terpenoideja ja käytetään välituotteena myös mentolin ja A- ja E-vitamiinien synteesissä. == Lähteet == == Aiheesta muualla == *Kyoto Encyclopedia of Genes and Genomes (KEGG): Nerol *ChemBlink: Nerol *Liber Herbarum II: Nerolia sisältäviä kasveja *Pherobase: Floral Compound - nerol *Pherobase: Semiochemical - nerol *Dr. Duke's Phytochemical and Ethnobotanical Databases: Nerol Luokka:Terpeenit Luokka:Primääriset alkoholit
Anglesiitti

Anglesiitti on mineraali, joka on kemialliselta koostumukseltaan lyijysulfaattia (PbSO4). Anglesiitti on pehmeää ja haurasta, ja siinä on kauniit, kirkkaat kiteet. Sitä kaivetaan lähinnä sen lyijypitoisuuden vuoksi, ja lyijyä puolestaan käytetään ydinreaktoreissa ja röntgentutkimuslaitteissa. Kiteissä on valkoista ja keltaista väriä. Anglesiittia louhitaan Isossa- Britanniassa ja Yhdysvalloissa ja jonkin verran esiintymiä löytyy myös Saksasta, Italiasta, Namibiasta sekä Meksikosta. == Lähteet == == Aiheesta muualla == * Mindat: Anglesite * Webmineral: Anglesite Mineral Data Luokka:Sulfaattimineraalit
Abdul Baser Wasiqi

Abdul Baser Wasiqi (s. 12. heinäkuuta 1975) on afganistanilainen entinen yleisurheilija, joka kilpaili kestävyysjuoksussa. Hän oli mukana maratonilla Atlantan olympialaisissa 1996. Wasiqi loukkasi jalkansa pian saavuttuaan Yhdysvaltoihin, mutta päätti silti osallistua. Hän joutui kävelemään suuren osan matkasta ja pääsi maaliin ajassa 4.24.17. Wasiqi sijoittui kilpailun viimeiseksi häviten toiseksi viimeiselle lähes puolellatoista tunnilla. Hänen ennätyksensä maratonilla on noin kaksi tuntia ja 33 minuuttia. == Lähteet == Luokka:Afganistanilaiset kestävyysjuoksijat Luokka:Vuonna 1975 syntyneet Luokka:Elävät henkilöt
Bântéay Méancheăy

Bântéay Méancheăy on yksi Kambodžan 24 maakunnasta. Se sijaitsee maan luoteisosassa rajautuen luoteessa Thaimaahan. Maakunnan pinta-ala on 6 679 neliökilometriä ja sen alueella asui vuoden 2008 väestönlaskennassa yhteensä 678 033 ihmistä. Sen pääkaupunki on noin 61 000 asukkaan Sisŏphŏn (2008). Bântéay Méancheăyn maakunta jakaantuu kahdeksaan piirikuntaan, ja edelleen 64 kuntaan. Alue on kuulunut Khmerien valtakuntaan, ja sen loiston päiviltä on jäljellä Banteay Chhmarin temppeli, joka on rakennettu 1100–1200-luvulla. Sen jälkeen maakunta on vaihtanut omistajaa useasti, aluksi thaimaalaisilta khmereille, myöhemmin punaisten khmerien ja maan hallituksen välillä.Bântéay Méancheăy Tourism Cambodia. Viitattu 16.12.2010. == Piirikunnat == Maakunnassa sijaitsevat piirikunnat geokoodeineen: # * 0102 Mongkol Bourei #0103 Phnum Srok #0104 Preah Netr Preah #0105 Ou Chrov 6. 0106 Serei Saophoan 7. 0107 Thma Puok 8. 0108 Svay Chek 9. 0109 Malai == Lähteet == == Aiheesta muualla == Luokka:Kambodžan maakunnat
Ruusukvartsi

Ruusukvartsi (SiO2) on mineraali, joka kuuluu oksidimineraalien ryhmään. Ruusukvartsi on epätavallinen kvartsimuunnos, jota käytetään usein kaulakoruihin ja muihin koriste-esineisiin. Luonnossa se esiintyy harvinaisina jalokivilaatuisina kiteinä ja muodottomina kappaleina. Se on läpikuultavaa ja litium saa aikaan värin, joka tavallisesti vaaleanpunainen, mutta voi vaihdella ruusunpunaisesta violettiin.Geologia.fi: Ruusukvartsi Viitattu 1.7.2024. ==Lähteet== == Aiheesta muualla == * Mindat: Rose Quartz Luokka:Kvartsi Luokka:Korukivet
Vihertöpökerttunen

Vihertöpökerttunen (Sylvietta virens) on afrikatöpökerttusten heimoon kuuluva keskiafrikkalainen varpuslintu. Sen esiintymisalue ulottuu Gambiasta ja Senegalista itään Sudanin eteläosaan, Länsi-Keniaan ja LuoteisTansaniaan, ja etelään kumpaankin Kongoon ja Angolaan. Lajista tunnetaan neljä alalajia. John Cassin kuvaili lajin holotyypin Gabonin Setté Camasta vuonna 1859.The Internet Bird Collection == Lähteet == Luokka:Afrikantöpökerttuset
Vuoritöpökerttunen

Vuoritöpökerttunen (Sylvietta leucophrys) on afrikatöpökerttusten heimoon kuuluva keskiafrikkalainen varpuslintu. Sen esiintymisalue ulottuu Zairen itäisistä osista itään Ruandaan, Burundiin, Länsi-Ugandaan, Länsi-Tansaniaan, sekä Kenian keski- ja länsiosien ylängöille. Lajista tunnetaan kolme alalajia. Richard Bowdler Sharpe kuvaili lajin holotyypin Mount Elgonilta Ugandan ja Kenian rajaseudulta vuonna 1891.The Internet Bird Collection == Lähteet == Luokka:Afrikantöpökerttuset
Bishweshwar Prasad Koirala

Bishweshwar Prasad Koirala (8. syyskuuta 1914 – 21. heinäkuuta 1982) oli nepalilainen poliitikko ja Nepalin kongressipuolueen johtaja, joka toimi lyhyesti myös maansa pääministerinä. Hänet tunnetaan yleisesti nimellä BP Koirala. BP Koiralan isä oli poliittisesti aktiivinen runoilija Krishna Prasad Koirala, joka vastusti Rana-dynastian valtaa Nepalissa. Hän lähti maanpakoon Intiaan, missä BP vietti nuoruutensa ja sai vaikutteita Mahatma Gandhilta ja muilta Intian itsenäisyysliikkeen toimijoilta. Hän opiskeli Banaras Hindu -yliopistossa (BHU) oikeustiedettä. BHU oli Intian sosialistien suosima opinahjo. Koirala lähti mukaan vapausliikkeeseen ja joutui vankilaan. Hänet vapautettiin 1945, jolloin Koirala alkoi harkita paluuta Nepaliin. Vuonna 1947 perustettiin Nepalin kongressipuolue. BP Koiralan veli Matrika Prasad Koirala organisoi lakkoja. BP palasi Nepaliin auttamaan veljeään ja joutui pidätetyksi. Vuoteen 1950 asti hän oli vuoroin vankilassa Nepalissa, vuoroin maanpaossa Intiassa. Kongressipuolueen johtama vallankumous syrjäytti Rana- hallinnon vuonna 1951, ja maata alkoi hallita hauras Ranojen ja Kongressipuolueen koalitio. Kuningas lykkäsi parlamenttivaaleja vuodesta toiseen. Vuonna 1955 valtaan noussut kuningas Mahendra lupasi vihdoin vaalit vuodelle 1959.The Democratic Experiment Nepal: A Country Study. Washington: GPO for the Library of Congress, 1991. Vuoden 1959 vaaleissa Kongressipuolue sai murskavoiton ja BP Koiralasta tuli pääministeri. Kuningas organisoi vallankaappauksen puolitoista vuotta myöhemmin, ja BP Koirala joutui taas ensin vankilaan, sitten maanpakoon. Hänen terveytensä horjui jo silloin, mutta suuren osan loppuelämästään BP Koirala vietti vuoroin vankilassa, vuoroin kotiarestissa tai maanpaossa Intiassa.BP's 97th anniversary marked Himalayan Times Myös Intiasta käsin hän vaikutti Nepalin politiikkaan etenkin toimimalla esikuvana nuorille. The Panchayat System under King Mahendra Nepal: A Country Study. Washington: GPO for the Library of Congress, 1991. BP Koirala kuoli vuonna 1982. Hänen veljestään Girija Prasad Koiralasta tuli pääministeri vuonna 1991.Timeline: Nepal BBC News BP Koiralan mukaan on nimetty B. P. Koiralan terveystieteiden korkeakoulu. == Lähteet == Luokka:Nepalin pääministerit Luokka:Vuonna 1914 syntyneet Luokka:Vuonna 1982 kuolleet
Hiekkaryömijät

Hiekkaryömijät (Mystacocarida) on yksi leukajalkaisten äyriäisten alaluokista. Ne ovat hyvin pieniä äyriäisiä, jotka elävät interstitiaalisesti merenrantojen hiekkajyvästen välisessä tilassa osana meiobenthosta. Niitä tunnetaan Välimeren alueelta, eteläisestä Afrikasta sekä Etelä- ja Pohjois-Amerikasta ja Australiasta. Hiekkaryömijöitä tunnetaan vain 13 lajia, jotka jaetaan kahteen sukuun. Ulkoisesti ne ovat kaikki hyvin samannäköisiä. Lieriömäisessä ruumiissa on viisi keskiruumiin ja viisi takaruumiin jaoketta. Keskiruumiissa on neljä pientä raajaparia, takaruumis on raajaton. Pää on suhteellisen iso ja kaksijakoinen niin, että sen takaosa pikemmin vaikuttaa kuuluvan keskiruumiiseen. Pään raajat ja tuntosarvet ovat puolestaan suhteellisen suuria ja niissä on sukasia, joita eläin käyttää ravintohiukkasten siivilöintiin. Hiekkaryömijät ovat yksisilmäisiä. Ne ovat tyypillisesti noin 0,5 millimetrin pituisia. ==Lähteet== *Mystacocarida AccessScience Encyclopedia. Luettu 11.12.2010. * Luokka:Leukajalkaiset
Albistunneli

Albistunneli () on rautatietunneli Sveitsissä, Zürichin, Thalwilin ja Zugin välisellä radalla, Sihlbruggin ja Littin asemien välillä. Tunneli alittaa 800-900 metriä korkeat Albisvuoret noin 500 metrin korkeudessa. Bahnprofil Schweiz, s. 79 Tunneli on osa valtiollisen SBB:n rataverkkoa. Tunnelin pituus on 3 360 metriä. Tunneli on otettu käyttöön 1.6.1897 osana Thalwil–Arth- Goldau-yhteyttä. Schienennetz Schweiz, s. 23 Yksiraiteinen Albistunneli, yhdessä samalla osuudella olevan Zimmerbergin tunnelin kanssa, rajoittaa liikennekapasiteettia Zürichistä Italian suuntaan. Yhteyden kapasiteettia on suunniteltu parannettavan Zimmerbergin pohjatunnelilla, joka ohittaa molemmat yksiraiteiset osuudet. == Lähteet == * * ===Viitteet=== Luokka:Sveitsin rautatietunnelit
Edward S. Godfrey

Edward Settle Godfrey ( 9. lokakuuta 1843 – 1. huhtikuuta 1932) oli yhdysvaltalainen prikaatikenraali, joka palkittiin korkeimmalla mahdollisella kunniamerkillä ansioistaan Amerikan intiaanisotien aikana. Parhaiten tämä 88-vuotiaaksi elänyt mies muistetaan hänen ratsastaessaan luutnanttina vuonna 1876 George Armstrong Custerin joukoissa. Hän oli niiden sotilaiden joukossa, jotka saapuivat ensimmäisenä Little Big Hornin taistelupaikalle todistamaan tapahtumaa. ==Historia== Godfreyn suku oli alun perin Walesista, josta he olivat siirtyneet 1700-luvulla alkuvuosina Amerikkaan, ja asettuneet Pennsylvaniaan. Edward S. Gofrey syntyi Ohiossa, jonne hänen isänsä Charles oli muuttanut sisarensa ja tämän aviomiehen kanssa. Nuori Goffrey värväytyi 18-vuotiaana pohjoisvaltioiden joukkoihin ja pääsi Ohion vapaaehtoisista koottuun jalkaväkirykmenttiin. Vuonna 1863 hän pääsi West Pointin sotilasakatemiaan. Hän sai moitteita lähinnä sotilaallisesta olemuksestaan ja pukeutumisestaan. Valmistuttuaan Godfrey pääsi seitsemänteen ratsuväkirykmenttiin ja tutustui everstiluutnantti Custeriin.Teilas s. 251. Custerin joukoissa palvelleena hän joutui myös Little Big Horniin. Hieman ennen kohtalokasta taistelua Custer jakoi rykmenttinsä kolmeen erilliseen yksikköön. Godfrey joutui kapteeni Frederick F. Benteenin K-komppaniaan, joka ei osallistunut verilöylyyn. Godfreyn muistiinpanot tältä ajalta ovat olleet ehkä luotetuin tietolähde kesäkuun tapahtumista Little Big Hornissa, ja niitä on hyödynnetty monissa jälkeenpäin tehdyissä tutkimuksissa. Vuonna 1877 Godfrey osallistui aktiivisesti nez perce -sotaan, jossa hän haavoittui vaikeasti. Myöhemmin hänelle myönnettiin kunniamerkki nez percejä vastaan käydyssä sodassa osoitetusta erityisestä urheudesta. Godfreyn sotilasuraa varjosti vuonna 1890 tapahtunut Wounded Kneen verilöyly, joka oli häpeätahra niin amerikkalaisille kuin Godfeyllekin. Hän oli tapahtumassa mukana pitämässä miehineen silmällä vangittuja intiaaneja, kun ammunta äkkiä alkoi. Jälkeenpäin armeijan menettelyä tutkittiin tuomioistuimessa. Eräs Godfreyn nuorista värvätyistä sotilaista oli ampunut 14-vuotiaan intiaanipojan lähietäisyydeltä. Tapaus vaikutti kahden vuosikymmenen ajan Godfreyn elämään ja esti presidentti Theodore Rooseveltin myöntämästä hänelle kenraalin arvoa. Vasta kun sotaministeriön William Howard Taft (tuleva presidentti) puuttui asiaan, joutui Roosevelt antamaan periksi ja Godfrey nimitettiin prikaatikenraaliksi.Teilas s. 253. Godfreyn ura Yhdysvaltain armeijassa päättyi vuonna 1907. Hän oli tehnyt 44 vuotta kestäneen loistokkaan uran ja ehti eläkkeelle jäätyään vielä ansioitua kirjailijana ja kirjeenvaihtajana.Teilas s. 255. Godfrey kuoli kotonaan New Jerseyssä 88-vuotiaana, ja hänet haudattiin Arlingtonin kansalliselle hautausmaalle puettuna sotilasvaatetukseen ja kunniamitaleihin. ==Lähteet== *Teilas, Jari Kirjoitettuna tuuleen: Little Big Horn 1876, Pilot kustannus, 2009 ISBN 978-952-464-816-5 ===Viitteet=== Luokka:Yhdysvaltalaiset kenraalit
Selvä päivä

”Selvä päivä” on tamperelaisen rap-artisti Petri Nygårdin toinen single hänen viidenneltä studioalbumiltaan Kaikki tai ei mitään. Single julkaistiin 20. joulukuuta 2010 ja siitä on julkaistu myös musiikkivideo. Dancehall/pop- artisti Lord Est vierailee kappaleen kertosäkeellä. Kertosäe on Lord Estin ja hänen veljensä Uncle Tanin käsialaa. Kappaleen tuotannosta vastaa puolestaan tuotantoduo MMEN. Nygård julkaisi kesällä 2011 myös albumille saman nimisen vodkan. == Suosio == ”Selvä päivä” julkaistiin singlenä 20. joulukuuta 2010, jolloin siitä ilmestyi myös musiikkivideo. Videota katsottiin YouTubessa parissa vuorokaudessa jo 140 000 kertaahttp://www.voice.fi/index.php?mw=Petri%20Nyg%C3%A5rd+Selv%C3%A4%20p%C3%A4iv%C3%A4&option;=com_sbsarticle&tmpl;=blog&cid;=22601&cat;=1 ja se oli koko maailman toiseksi katsotuin musiikkivideo sivustolla 21. joulukuuta.http://www.hs.fi/viihde/artikkeli/Petri+Nyg%C3%A5rdin+musiikkivideo+maailman+toiseksi+katsotuin+Youtubessa/1135262566643 Tammikuun loppuun mennessä videota oli katsottu yli 1,5 miljoonaa kertaa, maaliskuun puoliväliin mennessä sitä oltiin katsottu jo lähes 3 miljoonaa kertaa ja toukokuun lopulla videota on katsottu jo noin 4,3 miljoonaa kertaa. Toukokuussa videon katsomista nosti etenkin jääkiekon maailmanmestaruus. Kappaletta soitettiin Bratislavan areenalla Suomen voittaessa maailmanmestaruuden sekä pukuhuoneessa ottelun jälkeen. Elokuussa 2011 kappaletta oli katsottu jo yli 5,4 miljoonaa kertaa. Kappale on herättänyt kiinnostusta myös Yhdysvalloissa ja kappaleen musiikkivideoon onkin ehdotettu englanninkielistä tekstitystä erilaisilla keskustelupalstoilla.http://www.voice.fi/index.php?option=com_sbsarticle&tmpl;=blog&cid;=23221&cat;=1 ”Selvä päivä” nousi viikolla 4/2011 Suomen virallisen singlelistan ensimmäiselle sijalle.http://www.ifpi.fi/tilastot/virallinen- lista/artistit/petri+nygård/selvä+päivä Single nousi ensimmäiseksi myös Suomen virallisella listalla ja tanssilistalla. == Musiikkivideo == Musiikkivideo alkaa talvisesta Tampereen Lielahdesta, jossa MMEN:n jäsenet Juels ja Ossi R. sekä Lord Est valmistautuvat grillaamaan ja juomaan. Paikalta puuttuu kuitenkin itse Petri Nygård, joka on samanaikaisesti Pattayalla, Thaimaassa. Siellä Nygård tapansa mukaan nauttii alkoholia ja pitää hauskaa. Videon on ohjannut Heikki Häkkinen (musiikkivideon lopputeksteissä kuitenkin lukee Mika "Höyry" Häkkinen) == Listasijoitukset == Lista Sija Suomen virallinen latauslista 1 Finnish Dance Chart 1 Suomen virallinen singlelista 1 == Lähteet == == Aiheesta muualla == * Singlen arvostelu Stara -sivustolla * Selvä päivä -kappaleen musiikkivideo Youtubessa Luokka:Petri Nygårdin kappaleet Luokka:MMENin tuottamat kappaleet Luokka:Vuoden 2010 kappaleet
Luettelo Suomen virallisen musiikki-DVD-listan ykkösistä vuonna 2010

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2010. Viikko Artisti/yhtye DVD 1 Eri esittäjiä Karaoke 2 Hanoi Rocks Buried Alive 3 Hanoi Rocks Buried Alive 4 Iron Maiden Flight 666 5 Iron Maiden Flight 666 6 PMMP Kuulkaas Live! 7 Hurriganes Rock'N'Roll All Night Long 1973-1988 8 Hurriganes Rock'N'Roll All Night Long 1973-1988 9 Iron Maiden Flight 666 10 Iron Maiden Flight 666 11 Sotajumala/Survivors Zero Slaughter at Lutakko 12 Juice Leskinen Minä - Sunnuntailapsi 13 Juice Leskinen Minä - Sunnuntailapsi 14 Juice Leskinen Minä - Sunnuntailapsi 15 Juice Leskinen Minä - Sunnuntailapsi 16 John Fogerty The Long Road Home: In Concert 17 The Haunted Road Kill 18 Juice Leskinen Minä - Sunnuntailapsi 19 Alamaailman Vasarat Haudasta Lomilla 20 Iron Maiden Flight 666 21 Porcupine Tree Anesthetize 22 Porcupine Tree Anesthetize 23 U2 U2360 At The Rose Bowl 24 Porcupine Tree Anesthetize 25 Porcupine Tree Anesthetize 26 Bruce Springsteen & The E Street Band London Calling: Live in Hyde Park 27 Bruce Springsteen & The E Street Band London Calling: Live in Hyde Park 28 Amorphis Forging the Land of Thousand Lakes 29 Amorphis Forging the Land of Thousand Lakes 30 Amorphis Forging the Land of Thousand Lakes 31 Amorphis Forging the Land of Thousand Lakes 32 Amorphis Forging the Land of Thousand Lakes 33 Leonard Cohen Live In London 34 U2 U2360 at the Rose Bowl 35 U2 U2360 at the Rose Bowl 36 U2 U2360 at the Rose Bowl 37 U2 U2360 at the Rose Bowl 38 U2 U2360 at the Rose Bowl 39 Leonard Cohen Live in London 40 Slipknot [Sic]Nesses 41 U2 U2360 at the Rose Bowl 42 Lauri Tähkä & Elonkerjuu Iholla 43 Lauri Tähkä & Elonkerjuu Iholla 44 Popeda Pitkä Kuuma Kesä - Live DVD 45 Viikate V Dvd2 - Viikate Iltamat 46 Popeda Pitkä Kuuma Kesä - Live DVD 47 Metallica / Slayer / Megadeth / Anthrax The Big Four - Live From Sonisphere 48 Kotiteollisuus Itärintama 2003 - 2010 49 Kotiteollisuus Itärintama 2003 - 2010 50 Metallica / Slayer / Megadeth / Anthrax The Big Four - Live From Sonisphere 51 Metallica / Slayer / Megadeth / Anthrax The Big Four - Live From Sonisphere 52 Metallica / Slayer / Megadeth / Anthrax The Big Four - Live From Sonisphere == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2010
Scottie Upshall

Scottie Upshall (s. 7. lokakuuta 1983 Fort McMurray, Alberta, Kanada) on entinen kanadalainen jääkiekkoilija, pelipaikaltaan laitahyökkääjä. ==Ura== Upshall pelasi juniorina WHL:ssä Kamloops Blazersin paidassa. Kaudella 2000–2001 Upshall teki tehot 42+45=87 ja oli tulokkaiden pistepörssin kärkinimi. Sama tahti jatkui myös seuraavalla kaudella, ja Nashville Predators varasi Upshallin peräti kuudentena pelaajana vuoden 2002 NHL:n varaustilaisuudessa. Upshall pelasi Blazersissa kaudella 2002–2003, mutta pääsi debytoimaan NHL:ssä Predatorsin paidassa kahdeksan ottelun verran, joissa hän teki yhden maalin. Kaudella 2003–2004 Upshall ei pystynyt vakiinnuttamaan paikkaansa NHL:ssä, ja vietti pääosan kaudesta AHL:ssä Milwaukee Admiralsissa. NHL:n työsulkukauden 2004–2005 hän pelasi Milwaukee Admiralsissa. Kaudella 2005–2006 hän vietti jo suurimman osan NHL:ssä pelaamalla 48 ottelua tehoin 8+16=24. Kauden 2006–2007 hän aloitti jälleen Predatorsin organisaatiossa, mutta hänet myytiin helmikuussa 2007 suurkaupassa Philadelphia Flyersiin yhdessä Ryan Parentin ja kahden varausvuoron kanssa vaihdossa Peter Forsbergiin. Kausi 2007–2008 oli Upshallille ensimmäinen täysi kausi NHL:ssä, kun hän pelasi 61 ottelua tehoin 14+16=30. Kauden 2008–2009 Upshall aloitti Flyersissa, mutta hänet kaupattiin 55 ottelun jälkeen vuoden 2011 NHL:n varaustilaisuuden varausnumeron kanssa Phoenix Coyotesiin vaihdossa Daniel Carcilloon. Hän teki loppukaudella 19 ottelussa tehot 8+5=13. Seuraava kausi oli Upshallille vajaa, kun hän pelasi vain 49 ottelua tehoin 18+14=32. Upshall aloitti myös kauden 2010–2011 Phoenixissä, mutta siirtyi NHL:n siirtotakarajapäivänä, 28. helmikuuta 2011, Columbus Blue Jacketsiin. Blue Jackets sai pelaajakaupassa lisäksi Sami Lepistön, kun Coyotesiin siirtyivät Rostislav Klesla ja Dane Byers. Upshall edusti Blue Jacketsia vain tuon kauden lopun. Heinäkuussa 2011 hän teki vapaana pelaajana nelivuotisen sopimuksen Florida Panthersin kanssa. Upshall edusti Kanadaa kahdesti nuorten MM- kilpailuissa vuosina 2002 ja 2003 voittaen kummallakin kerralla hopeaa. Hän oli mukana myös MM-kilpailuissa 2009 voittaen hopeaa. ==Lähteet== Luokka:Kanadalaiset jääkiekkoilijat Luokka:Nashville Predatorsin varaamat pelaajat Luokka:Vuonna 1983 syntyneet Luokka:Elävät henkilöt
John Sinclair

John Sinclair on brittiläinen kosketinsoittaja. Hän on soittanut muun muassa yhtyeissä Uriah Heep, Heavy Metal Kids ja The Cult. Sinclair toimii nykyisin myös hypnoterapeuttina. == Lähteet == Luokka:Brittiläiset kosketinsoittajat Luokka:Uriah Heepin jäsenet Luokka:Syntymävuosi puuttuu Luokka:Elävät henkilöt
Băt Dâmbâng (maakunta)

Băt Dâmbâng tai Battambang on yksi Kambodžan 24:stä maakunnasta. Se sijaitsee maan länsiosassa rajautuen lännessä Thaimaahan ja Pailĭnin maakuntaoikeudet omaavaan kuntaan. Maakunnan pinta-ala on 11 702 neliökilometriä ja sen alueella asui vuoden 2008 väestönlaskennassa yhteensä 1 024 663 ihmistä. Sen pääkaupunki on noin 140 000 asukkaan Băt Dâmbâng (2008). Battambangin maakunta jakaantuu kolmeentoista piirikuntaan, ja edelleen 64 kuntaan. == Piirikunnat == Piirikunnat sekä niiden geokoodit. * 0201 Banan * 0202 Thma Koul * 0203 Băt Dâmbâng * 0204 Bavel * 0205 Aek Phnum * 0206 Moung Ruessei * 0207 Rotanak Mondol * 0208 Sangkae * 0209 Samlout * 0210 Sampov Lun * 0211 Phnum Proek * 0212 Kamrieng * 0213 Koas Krala == Lähteet == == Aiheesta muualla == Luokka:Kambodžan maakunnat
Pieni tumma pilkku

Pieni tumma pilkku (tunnetaan myös nimillä Tumma pilkku 2 ja Velhon silmä), on Neptunuksen eteläisellä puoliskolla käynnissä oleva sykloninen myrsky. Se on toinen merkittävä Neptunuksesta löydetty myrsky. Voyager 2 löysi sen kulkiessaan planeetan ohi vuonna 1989. == Katso myös == *Suuri punainen pilkku *Suuri tumma pilkku Luokka:Neptunus
Marte Elden

250px|pienoiskuva|Marte Elden Marte Elden (s. 4. heinäkuuta 1986 Levanger) on norjalainen maastohiihtäjä. Elden voitti vuonna 2005 nuorten MM-kilpailuissa kultaa 10 kilometrin yhdistelmähiihdossa. Maailmancupissa Elden kilpaili ensimmäisen kerran Beitostølenissä marraskuussa 2005. Parhaimmillaan hän sijoittui maailmancupissa seitsemänneksi Davosin 10 kilometrin perinteisen hiihtotavan kilpailussa kaudella 2010–2011. Samalla kaudella hän sijoittui neljänneksi Tour de Skin 10 kilometrin perinteisen hiihtotavan yhteislähtökilpailussa ja oli toiseksi nopein kiertueen viimeisellä etapilla. Kiertueen lopputuloksissa Elden sijoittui yhdeksänneksi. Norjan viestijoukkueessa hän sijoittui kaksi kertaa viidenneksi. == Lähteet == Luokka:Norjalaiset maastohiihtäjät Luokka:Vuonna 1986 syntyneet Luokka:Elävät henkilöt
Neptune Orbiter

Neptune Orbiter on Nasan ehdotettu miehittämätön avaruusalus, joka lähetettäisiin tutkimaan planeetta Neptunusta. Arveltiin, että se laukaistaisiin noin vuonna 2016 ja siltä menisi 8–12 vuotta saavuttaa planeetta, mutta kuitenkaan Nasan sivustoilla ei enää mainita laukaisupäivää. Neptune Orbiterin uskottiin vastaavan moniin planeettaa koskeviin kysymyksiin. Sen tärkein tehtävä olisi ollut tietojen kokoaminen Neptunuksen ilmakehästä ja säästä, sen renkaista ja sen kuista, etenkin Tritonista. California Institute of Technology on ehdottanut suunnitelmaa Neptune Orbiterin tehtäväksi vuonna 2004. Myös Idahon yliopistosto ja Boeing ovat tehneet vastaavia ehdotuksia. == Tehtävä == Neptune Orbiterin oli tarkoitus kulkea Neptunuksen kiertoradalle ja tehdä tieteellisiä analyyseja planeetasta. Nasa suunnitteli tehtävää alun perin vuonna 2005. Neptune Orbiterin laukaisu piti tapahtua samantyylisellä raketilla kuin Delta IV tai Atlas V. Luotaimen lentorata käyttäisi hyväkseen Venuksen ja Jupiterin vetovoimaa. Myös Uranuksen vetovoiman hyödyntämistä ajateltiin. == Katso myös == * Voyager-ohjelma == Lähteet == Luokka:Neptunus- luotaimet Luokka:Toteutumattomat suunnitelmat ja hankkeet
Percy Bryant

Percy D. Bryant (12. kesäkuuta 1899 New York – 5. kesäkuuta 1960 New York) oli yhdysvaltalainen rattikelkkailija ja olympiamitalisti. Bryant menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan kotikulmilla käydyissä Lake Placidin talviolympialaisissa 1932, kun Yhdysvaltain kakkosmiehistö Henry Homburger, Bryant, Francis Stevens ja Edmund Horton varmisti Yhdysvalloille kaksoisvoiton ennen pronssille sijoittunutta Saksan kelkkaa. ==Lähteet== *Percy Bryant – Sports Reference LLC. Luokka:Yhdysvaltalaiset rattikelkkailijat Luokka:Yhdysvaltalaiset olympiamitalistit Luokka:Vuonna 1899 syntyneet Luokka:Vuonna 1960 kuolleet
Daphne Hasenjäger

Daphne Lilian Evelyn Hasenjäger (o.s. Robb; s. 2. heinäkuuta 1929 Pretoria) on Etelä-Afrikkaa edustanut yleisurheilija. Hän kilpaili naisten sadan ja kahdensadan metrin juoksukilpailuissa sekä Lontoon (1948) että Helsingin (1952) kesäolympialaisissa. Helsingissä hän sai sadalla metrillä hopeaa ajalla 11,8. Hasenjager kilpaili Brittiläisen imperiumin kisoissa vielä tyttönimellään (Robb) ja sijoittui vuonna 1950 pronssille 220 jaardin juoksussa. == Lähteet == Luokka:Eteläafrikkalaiset pikajuoksijat Luokka:Eteläafrikkalaiset olympiamitalistit Luokka:Vuonna 1929 syntyneet Luokka:Elävät henkilöt
Luettelo Suomen virallisen musiikki-DVD-listan ykkösistä vuonna 2009

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2009. Viikko Artisti/yhtye DVD 1 Kari Tapio, Paula Koivuniemi, Jorma Kääriäinen & Riku Niemi Orchestra Vihdoinkin! DVD 2 Paula Koivuniemi Estradilla 3 Pink Floyd Pulse 4 Hurriganes Rock'N'Roll All Night Long 1973-1988 5 Timo Rautiainen & Trio Niskalaukaus Perunkirjoitus 6 Timo Rautiainen & Trio Niskalaukaus Perunkirjoitus 7 Timo Rautiainen & Trio Niskalaukaus Perunkirjoitus 8 Nicole Nicole X 9 AC/DC No Bull 10 Hurriganes Rock'N'Roll All Night Long 1973-1988 11 Absoluuttinen Nollapiste Arkistokuvaa 1992-2008 12 Iron Maiden Live After Death 13 An Cafe Nyappy Go Around The World 14 Iron Maiden Live After Death 15 Leonard Cohen Live In London 16 Iron Maiden Live After Death 17 Iron Maiden Live After Death 18 Ismo Alanko Teholla Lava 19 Leonard Cohen Live In London 20 Stam1na K13V 21 Stam1na K13V 22 Iron Maiden Flight 666 23 Iron Maiden Flight 666 24 Iron Maiden Flight 666 25 Iron Maiden Flight 666 26 Iron Maiden Flight 666 27 Iron Maiden Flight 666 28 Michael Jackson Number Ones 29 Michael Jackson Live In Bucharest 30 Michael Jackson Live In Bucharest 31 Michael Jackson Number Ones 32 Kiss Kissology Vol. 2 33 Michael Jackson Number Ones 34 Michael Jackson Number Ones 35 Michael Jackson Number Ones 36 Michael Jackson Number Ones 37 Michael Jackson Number Ones 38 Michael Jackson Number Ones 39 Michael Jackson Number Ones 40 Michael Jackson Number Ones 41 Madonna Celebration 42 Madonna Celebration 43 Madonna Celebration 44 Rammstein Live Aus Berlin 45 The Rolling Stones Documentary Collection 46 The Rolling Stones Documentary Collection 47 Pink Funhouse Tour 48 Hanoi Rocks Buried Alive 49 Hanoi Rocks Buried Alive 50 Hanoi Rocks Buried Alive 51 Hanoi Rocks Buried Alive 52 Hanoi Rocks Buried Alive 53 Hanoi Rocks Buried Alive == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2009
Luettelo Suomen virallisen musiikki-DVD-listan ykkösistä vuonna 2008

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:eistä vuonna 2008. Viikko Artisti/yhtye DVD 1 Lauri Tähkä & Elonkerjuu Kerjuuvuodet 2000-2007 2 Pantera 3 Vulgar Videos From Hell 3 J. Karjalainen Electric Sauna Mikä mahtaa olla in? 4 Yö Kolmen illan varietee 5 Negative In The Eye Of The Hurricane 6 Iron Maiden Live After Death 7 Iron Maiden Live After Death 8 Yö Kolmen illan varietee 9 Yö Kolmen illan varietee 10 Yö Kolmen illan varietee 11 AC/DC Family Jewels 12 AC/DC Family Jewels 13 AC/DC Family Jewels 14 AC/DC Family Jewels 15 AC/DC Family Jewels 16 Rush Chronicles 17 AC/DC Family Jewels 18 AC/DC Family Jewels 19 Disco Ensemble Video Vortex 20 Lauri Tähkä & Elonkerjuu Kerjuuvuodet 2000-2007 21 Iron Maiden Death on the Road (live) 22 Iron Maiden Death on the Road (live) 23 Iron Maiden Visions of the Beast 24 Iron Maiden Visions of the Beast 25 Tarot Live - Undead Indeed 26 ZZ Top Live From Texas 27 ZZ Top Live From Texas 28 ZZ Top Live From Texas 29 Iron Maiden Death On The Road (live) 30 Iron Maiden Death On The Road (live) 31 Iron Maiden Death On The Road (live) 32 Iron Maiden Death On The Road (live) 33 Iron Maiden Visions Of The Beast 34 Metallica Videos 1989 - 2004 35 Metallica Videos 1989 - 2004 36 Metallica Videos 1989 - 2004 37 Metallica Videos 1989 - 2004 38 Metallica Videos 1989 - 2004 39 Metallica Videos 1989 - 2004 40 Klamydia Usvaputki 41 Klamydia Usvaputki 42 Klamydia Usvaputki 43 Klamydia Usvaputki 44 PMMP Kuulkaas live! 45 Opeth The Roundhouse Tapes 46 Turisas Finnish Summer With Turisas 47 Anna Eriksson Anna Live 2008 48 Pink Floyd Pulse 49 Kari Tapio, Paula Koivuniemi, Jorma Kääriäinen & Riku Niemi Orchestra Vihdoinkin! DVD 50 Vesa-Matti Loiri Sydämeeni joulun teen 51 Kari Tapio, Paula Koivuniemi, Jorma Kääriäinen & Riku Niemi Orchestra Vihdoinkin! DVD 52 Kari Tapio, Paula Koivuniemi, Jorma Kääriäinen & Riku Niemi Orchestra Vihdoinkin! DVD == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2008
Kiki, Koko ja avaruusotus

Kiki, Koko ja avaruusotus (, ) on vuonna 1987 valmistunut espanjalais- meksikolainen animaatioelokuva, jonka ovat ohjanneet José Luis ja Santiago Moro. Se on jatko-osa vuonna 1983 valmistuneelle elokuvalle Katy, joka kertoi perhoseksi muuttuvasta Katy-toukasta. Suomenkielisessä versiossa ääninäyttelijöinä toimivat muun muassa Jari Sillanpää, Riki Sorsa, Konsta Hietanen ja Ona Kamu. Elokuvassa joukko avaruusolentoja lähtee maapallolle pyydystämään sen asukkaita ruoakseen. Uteliaat toukkasisarukset Kiki ja Koko saavat selville muukalaisten pahat aikeet, mutta kukaan ei usko kun he kertovat siitä. Olentojen kukistaminen ei ole helppoa, sillä ne kykenevät muuttamaan ulkomuotoaan. ==Lähteet== Luokka:Espanjalaiset animaatioelokuvat Luokka:Meksikolaiset elokuvat Luokka:Vuoden 1987 elokuvat Luokka:Lastenelokuvat Luokka:Elokuvat avaruusolennoista
Luettelo Suomen virallisen musiikki-DVD-listan ykkösistä vuonna 2007

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2007. Viikko Artisti/yhtye DVD 1 Metallica Videos 1989 - 2004 2 Metallica Videos 1989 - 2004 3 Pink Floyd Pulse 4 Pink Floyd Pulse 5 Pink Floyd Pulse 6 AC/DC Family Jewels 7 Pink Floyd Pulse 8 Pink Floyd Pulse 9 Stone Get Stoned, Stay Stoned 10 Stone Get Stoned, Stay Stoned 11 Megadeth That One Night - Live In Buenos Aires 12 Stone Get Stoned, Stay Stoned 13 Stone Get Stoned, Stay Stoned 14 Metallica Videos 1989 - 2004 15 Remu & Hurriganes Oowee oohla 16 Nine Inch Nails Beside You In Time 17 Eri esittäjiä Eurovision 2006 18 Juice Leskinen Slam, Hassisen Kone, Eppu Normaali Saimaa-ilmiö 19 Eri esittäjiä Eurovision 2006 20 Sleepy Sleepers Soppa 21 Sleepy Sleepers Soppa 22 Mokoma / Rytmihäiriö / Stam1na Sakara Tour 2006 23 Sleepy Sleepers Soppa 24 Metallica Videos 1989 - 2004 25 Metallica Videos 1989 - 2004 26 Metallica Videos 1989 - 2004 27 Metallica Videos 1989 - 2004 28 Metallica Videos 1989 - 2004 29 Metallica Videos 1989 - 2004 30 Metallica Videos 1989 - 2004 31 Metallica Videos 1989 - 2004 32 Metallica Videos 1989 - 2004 33 Metallica Videos 1989 - 2004 34 Albert Järvinen Finnish Guitar Legend - Video History 1974-1990 35 Metallica Videos 1989 - 2004 36 Heaven & Hell Live From Radio City Music Hall 37 Metallica Videos 1989 - 2004 38 Heaven & Hell Live From Radio City Music Hall 39 Metallica Videos 1989 - 2004 40 Hurriganes Rock'N'Roll All Night Long 1973-1988 41 Hurriganes Rock'N'Roll All Night Long 1973-1988 42 Hurriganes Rock'N'Roll All Night Long 1973-1988 43 Hurriganes Rock'N'Roll All Night Long 1973-1988 44 AC/DC Plug Me In 45 AC/DC Plug Me In 46 Hurriganes Rock'N'Roll All Night Long 1973-1988 47 AC/DC Plug Me In 48 AC/DC Plug Me In 49 Lauri Tähkä & Elonkerjuu Kerjuuvuodet 2000-2007 50 Lauri Tähkä & Elonkerjuu Kerjuuvuodet 2000-2007 51 Lauri Tähkä & Elonkerjuu Kerjuuvuodet 2000-2007 52 Lauri Tähkä & Elonkerjuu Kerjuuvuodet 2000-2007 == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2007
Parkway Drive

Parkway Drive on australialainen metalcore-yhtye, joka perustettiin vuonna 2002. Yhtye on julkaissut seitsemän albumia: Killing with a Smile, Horizons, Deep Blue, Atlas, Ire, Reverence ja Darker Still sekä kaksi split-albumia ja EP:n Don't Close Your Eyes. Yhtyeen tunnetuimpia kappaleita ovat muun muassa Wild Eyes, Carrion, Prey, Vice Grip ja The Void. ==Historia== Parkway Drive perustettiin loppuvuodesta 2002. Se sai nimensä jäsenten kotikaupungissa Byron Bayssä Australiassa sijaitsevasta Parkway Drive -kadusta. Tämän kadun varrella sijaitsi Ben Gordonin vanhempien talo, ”Parkway House” jonka kellarissa yhtye alkoi harjoittelemaan. Yhtyettä alkoi kokoamaan Winston, Ben ja Luke. Mukaan pyydettiin myös Benin tuntema ”Weird metal guy” Jeff Ling. Yhtyeen ensimmäisiin jammeihin kokoontui heidän lisäkseen entinen basisti Brett Versteeg. Kun he alkoivat pohtimaan yhtyeen nimeä, he halusivat tietoisesti välttää metallimusiikin kliseitä kuten, blood, death, black, tears, wings, dying. Kahden kuukauden harjoittelun jälkeen koitti bändin ensimmäinen esiintyminen Byron Bay Youth Activity Centressä. Yleisöä oli paikalla noin 20 henkilöä. Esiintymisen jälkeen heidän puheilleen tuli yksi I Killed Prom Queenin jäsenistä ja ehdotti heille yhteisen albumin äänittämistä. Parkway Driven jäsenillä ei ollut tätä ennen yhtään studiokokemusta, aikaisemmat demot oli äänitetty treenikämpällä neliraiturilla. Ensimmäinen split-albumi I Killed Prom Queenin kanssa julkaistiin yhtyeen oltua kasassa vain muutaman kuukauden. Ensimmäistä albumia seurasi yhtyeen ensimmäinen Australian kiertue. Yhtye on esiintynyt Suomessa yhteensä kuusi kertaa, viimeksi Helsingin Tuska- festivaaleilla 30. kesäkuuta 2024. ==Jäsenet== ;Nykyiset jäsenet *Winston McCall – laulu (2002–) *Ben Gordon – rummut (2002–) *Jeff Ling – kitara (2002–) *Jia O'Connor – basso (2006–) *Luke Kilpatrick – kitara (2002–) ;Entiset jäsenet * Brett Versteeg – basso (2002) * Shaun Cash – basso (2002–2006) ==Diskografia== ;Studioalbumit *Killing with a Smile (2005, Epitaph) *Horizons (2007, Epitaph) *Deep Blue (2010, Epitaph) *Atlas (2012, Epitaph) *IRE (2015) *Reverence (2018) *Darker Still (2022) EP:t *I Killed the Prom Queen / Parkway Drive: Split CD (2003, Final Prayer) *Don't Close Your Eyes (2004, Resist) ;Kokoelmat *New Noise (2010, Epitaph) ;DVDt *Parkway Drive: The DVD (2009, Epitaph) *Home Is for the Heartless (2012, Epitaph) Luokka:Australialaiset metalcore-yhtyeet Luokka:Deathcore-yhtyeet
Luettelo Suomen virallisen musiikki-DVD-listan ykkösistä vuonna 2005

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2005. Viikko Artisti/yhtye DVD 1 Mokoma Mäntit tien päällä 2 Mokoma Mäntit tien päällä 3 Iron Maiden Visions of the Beast 4 Iron Maiden Visions of the Beast 5 Eppu Normaali Elävänä stadionilla 6 Eppu Normaali Elävänä stadionilla 7 Eppu Normaali Elävänä stadionilla 8 Eppu Normaali Elävänä stadionilla 9 Eppu Normaali Elävänä stadionilla 10 Eppu Normaali Elävänä stadionilla 11 Eppu Normaali Elävänä stadionilla 12 Iron Maiden Visions of the Beast 13 Iron Maiden Visions of the Beast 14 AC/DC Family Jewels 15 AC/DC Family Jewels 16 HIM Love Metal Archives Vol. 1 17 HIM Love Metal Archives Vol. 1 18 HIM Love Metal Archives Vol. 1 19 HIM Love Metal Archives Vol. 1 20 HIM Love Metal Archives Vol. 1 21 HIM Love Metal Archives Vol. 1 22 HIM Love Metal Archives Vol. 1 23 HIM Love Metal Archives Vol. 1 24 HIM Love Metal Archives Vol. 1 25 HIM Love Metal Archives Vol. 1 26 HIM Love Metal Archives Vol. 1 27 HIM Love Metal Archives Vol. 1 28 Iron Maiden The History of Iron Maiden Part 1: The Early Days 29 Iron Maiden The History of Iron Maiden Part 1: The Early Days 30 HIM Love Metal Archives Vol. 1 31 In Flames Used And Abused... In Live We Trust 32 In Flames Used And Abused... In Live We Trust 33 Iron Maiden Visions of the Beast 34 HIM Love Metal Archives Vol. 1 35 Iron Maiden Visions of the Beast 36 Iron Maiden Visions of the Beast 37 Bruce Springsteen VH1 Storytellers 38 HIM Love Metal Archives Vol. 1 39 Juice Leskinen Minä - Sunnuntailapsi 40 HIM Love Metal Archives Vol. 1 41 Juice Leskinen Minä - Sunnuntailapsi 42 Juice Leskinen Minä - Sunnuntailapsi 43 Juice Leskinen Minä - Sunnuntailapsi 44 Juice Leskinen Minä - Sunnuntailapsi 45 Pelle Miljoona Elä! 46 Pelle Miljoona Elä! 47 Pelle Miljoona Elä! 48 Pelle Miljoona Elä! 49 Kotiteollisuus Kotiteollisuus-DVD 50 Kotiteollisuus Kotiteollisuus-DVD 51 Kotiteollisuus Kotiteollisuus-DVD 52 Kotiteollisuus Kotiteollisuus-DVD == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki-DVD-listan ykkösistä vuosittain musiikki-DVD 2005
Janet Moreau

Janet Theresa Moreau (myöh. Stone, 26. lokakuuta 1927 Pawtucket, Rhode Island – 30. kesäkuuta 2021) oli yhdysvaltalainen yleisurheilija. Hän kilpaili naisten sadan metrin juoksussa ja 4 × 100 metrin viestijuoksussa Helsingin kesäolympialaisissa 1952. Jälkimmäisessä hän muodosti kultaa voittaneen joukkueen yhdessä Mae Faggsin, Barbara Jonesin ja Catherine Hardyn kanssa. Moreau voitti 4 × 100 metrin viestijuoksun kultaa myös Pan-Amerikan kisoissa vuonna 1951 Nell Jacksonin, Dolores Dwyerin ja Jean Pattonin kanssa. Sadan metrin juoksussa hän sijoittui kuudenneksi. Moreau, avioitumisensa jälkeen Stone, kuoli 93-vuotiaana 30. kesäkuuta 2021.https://www.legacy.com/us/obituaries/providence/name/janet-stone- obituary?pid=199252854 == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1927 syntyneet Luokka:Vuonna 2021 kuolleet
Luettelo Suomen virallisen musiikki-DVD-listan ykkösistä vuonna 2004

Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2004. Viikko Artisti/yhtye DVD 5 Guns N' Roses Use Your Illusion I 6 Guns N' Roses Use Your Illusion I 7 Viikate Leimu 8 Klamydia Rockperry Live 2003 9 Klamydia Rockperry Live 2003 10 Klamydia Rockperry Live 2003 11 Klamydia Rockperry Live 2003 12 Klamydia Rockperry Live 2003 13 G3 Live in Denver 14 G3 Live in Denver 15 Klamydia Rockperry Live 2003 16 G3 Live in Denver 17 G3 Live in Denver 18 Dingo Dingomania 19 Dingo Dingomania 20 Dingo Dingomania 21 Dingo Dingomania 22 Deep Purple Come Hell Or High Water 23 Dingo Dingomania 24 Nightwish Nemo 25 Nightwish Nemo 26 Paul McCartney Back in the World 27 Elvis 68 Comeback Special 28 Elvis 68 Comeback Special 29 Elvis 68 Comeback Special 30 Elvis 68 Comeback Special 31 Metallica Cunning Stunts 32 Metallica Cunning Stunts 33 Metallica Cunning Stunts 34 Metallica Cunning Stunts 35 Metallica Cunning Stunts 36 Metallica Cunning Stunts 37 Slipknot Disasterpieces 38 Iron Maiden Visions of the Beast 39 Iron Maiden Visions of the Beast 40 Iron Maiden Visions of the Beast 41 Iron Maiden Visions of the Beast 42 Iron Maiden Visions of the Beast 43 Iron Maiden Visions of the Beast 44 Iron Maiden Visions of the Beast 45 Iron Maiden Early Days - Part 1 46 Juice Leskinen Minä - Sunnuntailapsi 47 Juice Leskinen Minä - Sunnuntailapsi 48 YUP Helppoa katseltavaa 49 YUP Helppoa katseltavaa 50 YUP Helppoa katseltavaa 51 Mokoma Mäntit tien päällä 52 Tiktak Hei me soitetaan... oikeesti! 53 Tiktak Hei me soitetaan... oikeesti! == Lähteet == * Musiikkituottajat → Tilastot → Suomen virallinen lista → Musiikki-DVD:t Luokka:Luettelot Suomen virallisen musiikki- DVD-listan ykkösistä vuosittain musiikki-DVD 2004
Deep Blue (albumi)

__NOTOC__ Deep Blue on australialaisen metalcore-yhtyeen Parkway Driven kolmas studioalbumi, joka julkaistiin 5. kesäkuuta 2010 levymerkillä Epitaph Records. Albumi debytoi Australian albumilistan toisella sijalla. Yhdysvalloissa se nousi Billboard 200 -listan sijalle 39. == Kappaleet == # # # # # # # # # # # # # == Kokoonpano == * Winston McCall ‎– laulu * Luke Kilpatrick ‎– kitara * Jeff Ling ‎– kitara * Jia O'Connor ‎– bassokitara * Ben Gordon ‎– rummut === Vierailevat muusikot === * Brett Gurewitz ‎‎– laulu kappaleessa "Home Is for the Heartless" * Marshall Lichtenwaldt ‎– laulu kappaleessa "Hollow" === Tuotanto === * Joe Barresi ‎– tuottaja * Brian Gardner ‎– masteroija * Dan Mumford ‎– grafiikka == Arviot == * Alternative Press: Alternative Press: Album review * Allmusic: Allmusic review == Lähteet == == Aiheesta muualla == * Deep Blue discogs.com -sivustolla Luokka:Vuoden 2010 albumit Luokka:Parkway Driven albumit Luokka:Joe Barresin tuottamat albumit
Horizons

__NOTOC__ Horizons on australialaisen metalcore-yhtyeen Parkway Driven toinen studioalbumi, joka ilmestyi vuonna 2007. Albumi ylsi Australian albumilistan kuudennelle sijalle, ja se pysyi listalla yhteensä kolme viikkoa. == Kappaleet == # # # # # # # # # # # # == Kokoonpano == * Winston McCall – laulu * Jeff Ling – kitara * Luke Kilpatrick – kitara * Jia O'Connor – bassokitara * Ben Gordon – rummut === Tuotanto === * Adam Dutkiewicz – tuottaja, äänittäjä, miksaaja * Tom Baker – masteroija == Arviot == * Allmusic: Allmusic review * Imperiumi: 6½/10Parkway Drive: Horizons Viitattu 9.1.2023. * Soundi: Parkway Drive: Horizons Viitattu 9.1.2023. == Lähteet == == Aiheesta muualla == * Horizons discogs.com -sivustolla Luokka:Vuoden 2007 albumit Luokka:Parkway Driven albumit
Mowgli

Mowgli on kuvitteellinen susien kasvattama ihmispoika, joka on päähenkilö Rudyard Kiplingin kirjassa Viidakkokirja. Mowglin ja muiden viidakon eläinten vihollinen on ihmissyöjätiikeri Shere Khan. == Mowglin näyttelijöitä == *Sabu elokuvassa Viidakon poika (1942) *Bruce Reitherman (ääni) Disneyn animaatioelokuvassa Viidakkokirja (1967) **Suomenkielisinä ääninä elokuvan kahdessa jälkiäänityksessä Jaana Saarinen ja Antony Bentley *Jason Scott Lee elokuvassa Rudyard Kiplingin viidakkokirja (1994) *Neel Sethi Disneyn uudelleenfilmatisoinnissa Viidakkokirja (2016). ==Aiheesta muualla== Luokka:Viidakkokirjan hahmot
Ricardo Bralo

Ricardo R. Bralo (s. 28. elokuuta 1916 Buenos Aires, Argentiina) on entinen argentiinalainen yleisurheilija. Hän voitti vuoden 1951 Pan-Amerikan kisoissa kultaa 5 000 metrin juoksussa ja sai samoissa kisoissa lisäksi hopeamitalin 10 000 metrin juoksussa. Bralo kilpaili 10 000 metrissä myös vuoden 1948 kesäolympialaisissa Lontoossa.Ricardo Bralo Biography and Olympic Results | Olympics at Sports-Reference.com == Lähteet == Luokka:Argentiinalaiset kestävyysjuoksijat Luokka:Vuonna 1916 syntyneet Luokka:Mahdollisesti elävät henkilöt
Killing with a Smile

__NOTOC__ Killing With a Smile on australialaisen metalcore-yhtyeen Parkway Driven ensimmäinen studioalbumi. Se äänitettiin toukokuussa 2005 ja julkaistiin elokuussa samana vuonna. Albumi nousi Australian albumilistan sijalle 39. == Kappaleet == # # # # # # # # # # # == Kokoonpano == === Yhtye === * Winston McCall – laulu * Jeff Ling – kitara * Luke Kilpatrick – kitara * Jia O'Connor – bassokitara * Ben Gordon – rummut === Tuotanto === * Adam Dutkiewicz – tuottaja, äänittäjä * Waynus Krupa – avustava äänittäjä * Tom Baker – masteroija * Jerad Knudsen – valokuvat * Asterik Studio – grafiikka == Arvostelut == * About.com: About.com: Album review * Sputnikmusic: Sputnikmusic: Emeritus review == Lähteet == == Aiheesta muualla == * Killing with a Smile discogs.com -sivustolla Luokka:Vuoden 2005 esikoisalbumit Luokka:Parkway Driven albumit
Bagheera

thumb|upright=1.2|Bagheera ja Mowgli Viidakkokirjan englanninkielisen laitoksen vuoden 1895 painoksessa. Bagheera on Rudyard Kiplingin kirjassa Viidakkokirja esiintyvä kuvitteellinen musta pantteri. == Disneyn piirroselokuva == Bagheera on Mowglin ja Baloon ystävä. Bagheera kuuli elokuvassa huhuja vaarallisesta Shere Khan -tiikeristä ja aikoo viedä Mowglin lähelle ihmiskylää, mutta Mowgli ei piittaa ajatuksesta. Viidakkohan on hänen kotinsa. Bagheeran suomalaisena äänenä toimi näyttelijä Veikko Honkanen. Luokka:Viidakkokirjan hahmot Luokka:Kuvitteelliset kissaeläimet Luokka:Leopardi